«Урысейм и пашэхэр-2020» зэпеуэм КъБР-м щыщу хэтынухэм я цIэхэр къраIуэ
УнафэщI лэжьыгъэм нэхъ хуэкIуэхэр къыхэхыным теухуа, «Урысейм и пашэхэр-2020» зэпеуэм и щIыналъэ Iыхьэ 2020 гъэм мазаем и 1 — 2-хэм Псыхуабэ къалэм щекIуэкIащ. Ставрополь крайм, Дагъыстэн Республикэм, Къэбэрдей-Балъкъэр Республикэм, Осетие Ищхъэрэ-Алание Республикэм, Шэшэн Республикэм, Ин-гуш Республикэм я лIыкIуэу абы 263-рэ хэтащ.
Нэхъ япэкIэ Къэбэрдей-Балъкъэрым щекIуэкIа зэпе-уэм къыщыхэжаныкIахэм ящыщу финал ныкъуэм щытекIуахэщ Мусуковэ Жаннет (Терскол, «Эльбрус» курорт»), Тау Анзор (Налшык къалэ, ОТП Банк акционер зэгухьэныгъэ), Уяновэ Елизаветтэ (Налшык, «Майскэ» банк» ООО), Хуртаев Къантемыр (Налшык, ЩIалэгъуалэм яку дэлъ зэныбжьэгъугъэмрэ зэгурыIуэныгъэмрэ гъэбыдэ- ным телажьэ урысейпсо жылагъуэ зэщIэхъееныгъэ).
ЩIыналъэ зэпеуэм щытекIуахэм хъуэхъу псалъэхэмкIэ зыхуагъэзащ «Урысейр Iэмалышхуэхэм я къэралщ» зэгухьэныгъэм и генеральнэ директорым и къуэдзэ Садовский Александр, Урысейм и Къэрал Думэм и депутат, «Урысейм и пашэхэр» зэпеуэм и КIэлъыплъакIуэ советым хэт Журовэ Светланэ сымэ.
КъБР-м и Iэтащхьэмрэ Правительствэмрэ я пресс-IуэхущIапIэ.
